stanford-oval/wikipedia huggingface dataset:
มาสเตอร์เชฟจูเนียร์ไทยแลนด์ (ฤดูกาลที่ 2)
ข้อมูลการออกอากาศ > ตอนที่ 5 : การทำเมนูจากไก่

ออกอากาศ 20 ตุลาคม 2562
การแข่งขันรอบกล่องปริศนา: ในรอบกล่องปริศนา ในกล่องนั้นมีเพียงเขียงสำหรับหั่นเนื้อ จากนั้นทางรายการได้ให้น้องๆ ผู้เข้าแข่งขันไปเอาวัตถุดิบใน Supermarket ซึ่งใน Supermarket นั้นมีวัตถุดิบคือ ไก่ ซึ่งยังมีชีวิตอยู่ โดยให้หยิบไปคนละ 1 ตัว แต่ต่อมาทางรายการได้เรียกคืนทั้งหมดเนื่องจากได้เตรียมเนื้อไก่ไว้ในครัวแล้ว น้องๆ ผู้เข้าแข่งขันจะต้องแล่ไก่ให้ออกมาสมบูรณ์ครบทั้ง 4 ส่วน คือ ปีก อก สะโพก และน่อง โดยเชฟเอียนได้สอนการแล่ไก่ให้ผู้เข้าแข่งขันได้ดูด้วย จากนั้นผู้เข้าแข่งขันมีเวลาในการแล่ไก่ 10 นาที หลังจากคณะกรรมการได้ตรวจไก่ของทุกคนแล้ว 3 คนที่แล่ไก่ออกมาได้สมบูรณ์แบบมากที่สุดคือ พอดี, เนลล์ และมะกร และมะกรก็คือผู้ชนะในรอบกล่องปริศนา แต่มีอีก 12 คนที่แล่ไก่ผิดพลาด คือ โมสต์, จัสติน, วี, ฟิจิ, รันย่า, ชูบี้, เฟย์, ตั้น, เคนเน็ธ, แพท, ฟุ้ย และเฟิร์ส ซึ่งทั้ง 12 คนนี้จะต้องไปแข่งขันต่อในรอบบททดสอบความคิดสร้างสรรค์
ผู้ที่ได้เข้าชิงเป็นจานที่ดีที่สุด: พอดี, เนลล์ และมะกร
ผู้ชนะ: มะกร
ผู้ที่ตกเป็นจานที่ผิดพลาดที่สุด: โมสต์, จัสติน, วี, ฟิจิ, รันย่า, ชูบี้, เฟย์, ตั้น, เคนเน็ธ, แพท, ฟุ้ย และเฟิร์ส
บททดสอบความคิดสร้างสรรค์: ในรอบบททดสอบความคิดสร้างสรรค์ วัตถุดิบหลักในครั้งนี้คือ ชิ้นส่วนของไก่ที่ผู้เข้าแข่งขันแล่ไว้ไม่สมบูรณ์ น้องๆ ผู้เข้าแข่งขันจะต้องใช้ชิ้นส่วนของไก่ที่ตัวเองแล่ไว้มาทำอาหาร เพื่อฝึกการแก้ไขปัญหาเฉพาะหน้า โดยผู้เข้าแข่งขันมีเวลาเลือกวัตถุดิบเสริมใน Supermarket 5 นาที และจากการที่มะกรเป็นผู้ชนะในรอบกล่องปริศนา จึงได้เลือกให้ ฟิจิ, วี, ตั้น, รันย่า, จัสติน และโมสต์ ให้ทำอาหารในเวลา 60 นาที ส่วนชูบี้, เฟย์, เคนเน็ธ, แพท, ฟุ้ย และเฟิร์ส จะต้องทำอาหารในเวลาเพียง 50 นาที หลังจากกรรมการได้ชิมอาหารของผู้เข้าแข่งขันแล้ว ผู้เข้าแข่งขันที่ทำอาหารออกมาได้ดีและมีความคิดสร้างสรรค์ที่สุด 2 อันดับแรก คือ เฟย์ และตั้น ตามลำดับ ซึ่งทั้ง 2 คนจะได้เป็นหัวหน้าทีมในการแข่งขันบททดสอบภารกิจแบบทีมในสัปดาห์ต่อไป ส่วนผู้เข้าแข่งขัน 3 คนที่ทำอาหารออกมาผิดพลาดมากที่สุดคือ เฟิร์ส, แพท และโมสต์ และผู้ที่ต้องออกจากการแข่งขันคือเฟิร์สและแพท
ผู้ชนะ: เฟย์
ผู้ที่ตกเป็นสามอันดับอาหารไม่สร้างสรรค์: เฟิร์ส, แพท และโมสต์
ผู้ที่ถูกคัดออก: เฟิร์สและแพท
ข้อมูลการออกอากาศ > ตอนที่ 6 : การทำภัตตาหารเพล

ออกอากาศ 27 ตุลาคม 2562
บททดสอบภารกิจแบบทีม: สัปดาห์นี้ได้แบ่งทีมเป็นสองทีม โดยผู้ที่ชนะจากรอบสัปดาห์ที่แล้ว คือ เฟย์ และตั้นที่เป็นรองชนะเลิศ มาเป็นหัวหน้าทีมทั้ง 2 ทีม โดยผลัดกันเลือกลูกทีมทีละคนเข้าทีม ผลออกมาดังนี้
| หัวหน้าทีม | สมาชิก |
| --- | --- |
เฟย์: คีตา, อิ่ม, เฌอแตม, เคนเน็ธ, วี, จินจิน, เนลล์, ฟิจิ และชูบี้
ตั้น: แมนต้า, ปาร์แมน, รันย่า, พอดี, มะกร, จัสติน, ฟุ้ย, พรีม และโมสต์
โดยในการแข่งขันแบบทีมครั้งแรกในซีซันนี้ ทางรายการได้นำน้องๆ ผู้เข้าแข่งขันทั้ง 20 คน มาแข่งขันในบททดสอบภารกิจแบบทีมที่วัดอรุณราชวรารามราชวรมหาวิหาร โจทย์ในการแข่งขันครั้งนี้คือ การทำภัตตาหารเพล โดยทั้งสองทีมมีเวลา 90 นาที ในการทำอาหารในรูปแบบใดก็ได้ตามใจชอบเพื่อถวายพระสงฆ์ 50 รูปให้ทันภายในเวลา 11:00 น. เพื่อส่งเสริมให้เด็กไทยหันมาสนใจพระพุทธศาสนา และสืบทอดประเพณีการทำบุญอันดีงามของไทย และภารกิจครั้งนี้มีความพิเศษกว่าบททดสอบภารกิจแบบทีมครั้งที่ผ่านๆ มา นั่นคือ คณะกรรมการจะตัดสินทั้ง 2 ทีมด้วยตัวเอง โดยตัดสินจาก 1. รสชาติ 2. ความสะอาดและสุขอนามัย และ 3. การทำงานเป็นทีม โดยทั้งสองทีมมีเวลาในการทำอาหาร 90 นาที เนื่องจากการแข่งขันในครั้งนี้ทั้ง 2 ทีมได้พิสูจน์ฝีมือในการทำงานเป็นทีมอย่างเต็มที่ และมีความตั้งใจในการทำบุญอย่างแท้จริง คณะกรรมการจึงตัดสินให้ทั้ง 2 ทีมเป็นฝ่ายชนะ โดยที่หัวหน้าทีมของทั้ง 2 ทีม คือ เฟย์ และตั้น ได้สิทธิ์เลือกสมาชิกในทีม ทีมละ 4 คน รวมถึงตัวเอง ให้ผ่านเข้ารอบทันทีโดยไม่ต้องแข่งขันในรอบบททดสอบความละเอียดและความแม่นยำ ซึ่งเฟย์ได้เลือกให้ตัวเอง, เฌอแตม, เนลล์ และชูบี้ให้ผ่านเข้ารอบ ส่วนตั้นได้เลือกให้ตัวเอง, ปาร์แมน ซึ่งกำลังป่วยอยู่ในขณะนั้น, แมนต้าที่นิ้วโดนบาด และฟุ้ยให้ผ่านเข้ารอบ ส่วนคนที่เหลือจะต้องไปแข่งขันต่อในรอบบททดสอบความละเอียดและความแม่นยำ
ทีมที่ชนะ: ทีมสีน้ำเงินและทีมสีแดง (เสมอ)
ผู้ที่ถูกเลือกให้ผ่านเข้ารอบ: เฌอแตม, เนลล์, ชูบี้, เฟย์, ปาร์แมน, แมนต้า, ฟุ้ย และตั้น
ผู้ที่ต้องไปแข่งขันต่อ: รันย่า, จินจิน, พรีม, พอดี, อิ่ม, คีตา, วี, เคนเน็ธ, โมสต์, จัสติน, ฟิจิ และมะกร
บททดสอบความละเอียดและความแม่นยำ: น้องๆ ผู้เข้าแข่งขันที่เหลือทั้ง 12 คนต้องมาเผชิญกับบททดสอบความละเอียดและความแม่นยำ โดยโจทย์ในครั้งนี้คือ หมูทงคัตสึพร้อมซอสและกะหล่ำปลีฝอย ซึ่งหมูทงคัตสึนั้น ผิวด้านนอกเป็นสีทอง กรอบ ส่วนด้านในนุ่ม สุกพอดี และหนาไม่ต่ำกว่า 1.5 เซนติเมตร ส่วนซอสจะต้องเคี่ยวได้ที่ตามต้นฉบับ และกะหล่ำปลีฝอย ต้องซอยออกมาเป็นเส้นบางและกรอบ น้องๆ ผู้เข้าแข่งขันมีเวลาในการทำอาหารจำนวน 30 นาที หลังจากที่กรรมการได้ชิมหมูทงคัตสึของทุกคนแล้ว ผู้เข้าแข่งขัน 3 คนที่ทำเมนูหมูทงคัตสึออกมาได้ใกล้เคียงต้นฉบับมากที่สุดคือ พรีม, คีตา และวี และยังมีผู้เข้าแข่งขันที่ทำเมนูหมูทงคัตสึออกมาได้ผิดพลาดเพียงเล็กน้อย คือ รันย่า, จินจิน, เคนเน็ธ, จัสติน, พอดี และอิ่ม ทำให้โมสต์, ฟิจิ และมะกร กลายเป็น 3 คนที่ทำอาหารออกมาได้ผิดพลาดมากที่สุด และผู้ที่ต้องออกจากการแข่งขันคือฟิจิและมะกร
ผู้ชนะ: พรีม, คีตา และวี
ผู้ที่ตกเป็นสามอันดับอาหารที่ผิดพลาดที่สุด: โมสต์, ฟิจิ และมะกร
ผู้ที่ถูกคัดออก: ฟิจิและมะกร
ข้อมูลการออกอากาศ > ตอนที่ 7 : การทำเมนูของหวาน

ออกอากาศ 3 พฤศจิกายน 2562
การแข่งขันรอบกล่องปริศนา: ในรอบกล่องปริศนา โจทย์ในการแข่งขันครั้งนี้คือ ของหวาน ซึ่งในกล่องนั้นมีวัตถุดิบทั้งหมดในการทำของหวาน ประกอบด้วย แป้งพัฟฟ์ แอปเปิล เบอร์รี่ กล้วยหอม ช็อกโกแลต อัลมอนด์ เสาวรส มันม่วง ผงกาแฟ กีวี และนม แต่มีวัตถุดิบที่ไม่เข้าพวก คือตูดไก่ โดยที่ผู้เข้าแข่งขันที่ใช้ตูดไก่ทำของหวานจะได้คะแนนพิเศษเพิ่มเติม น้องๆ ผู้เข้าแข่งขันจะต้องนำวัตถุดิบทั้งหมดมาทำเป็นของหวานสุดสร้างสรรค์ โดยมีเวลาในการทำของหวาน 90 นาที หลังจากคณะกรรมการได้ชิมเมนูของหวานของทุกคนแล้ว พรีม, คีตา และตั้น เป็นสามคนที่ทำเมนูของหวานออกมาได้ดี โดยพรีมสามารถผสมผสานของหวานและตูดไก่ให้เข้ากันได้อย่างลงตัว, คีตาสามารถใช้เทคนิคขั้นสูงในการทำแป้งชูออกมาเป็นขนมแนวฝรั่งเศสผสมญี่ปุ่น ส่วนตั้นสามารถยกระดับอาหารพื้นเมืองของภูเก็ตสู่สากลได้ และคีตาก็คือผู้ชนะในรอบกล่องปริศนา
ผู้ที่ได้เข้าชิงเป็นจานที่ดีที่สุด: พรีม, คีตา และตั้น
ผู้ชนะ: คีตา
บททดสอบความคิดสร้างสรรค์: ในรอบนี้มี แพทตี้, พอใจ, กอหญ้า และชาช่า จากซีซันที่ 1 มาเป็นแขกรับเชิญเต้นเพลง Kill This Love ของแบล็กพิงก์ และแจกบททดสอบความคิดสร้างสรรค์แก่น้องๆ ผู้เข้าแข่งขัน โดยโจทย์ในครั้งนี้คือ อาหารเกาหลีสุดสร้างสรรค์ และจากการที่คีตาเป็นผู้ชนะในรอบกล่องปริศนา จึงได้ผ่านเข้ารอบทันทีโดยไม่ต้องทำการแข่งขันในรอบนี้ ส่วนน้องๆ ผู้เข้าแข่งขันที่เหลือมีเวลา 60 นาทีในการทำอาหารเกาหลีสุดสร้างสรรค์ หลังจากกรรมการได้ชิมอาหารของผู้เข้าแข่งขันแล้ว ผู้เข้าแข่งขันที่ทำอาหารออกมาได้ดีและมีความคิดสร้างสรรค์ที่สุด 2 อันดับแรก คือ วี และแมนต้า ตามลำดับ ซึ่งทั้ง 2 คนจะได้เป็นหัวหน้าทีมในการแข่งขันบททดสอบภารกิจแบบทีมในสัปดาห์ต่อไป ส่วนผู้เข้าแข่งขัน 3 คนที่ทำอาหารออกมาผิดพลาดมากที่สุดคือ อิ่ม, ฟุ้ย และโมสต์ และผู้ที่ต้องออกจากการแข่งขันคืออิ่มและโมสต์
ผู้ชนะ: วี และแมนต้า
ผู้ที่ตกเป็นสามอันดับอาหารไม่สร้างสรรค์: อิ่ม, ฟุ้ย และโมสต์
ผู้ที่ถูกคัดออก: อิ่มและโมสต์
ข้อมูลการออกอากาศ > ตอนที่ 8 : การทำอาหารสุขภาพเพื่อผู้สูงอายุในรูปแบบ Fine Dining

ออกอากาศ 10 พฤศจิกายน 2562
บททดสอบภารกิจแบบทีม: สัปดาห์นี้ได้แบ่งทีมเป็นสองทีม โดยผู้ที่ชนะจากรอบสัปดาห์ที่แล้ว คือ วี และแมนต้าที่เป็นรองชนะเลิศ มาเป็นหัวหน้าทีมทั้ง 2 ทีม โดยผลัดกันเลือกลูกทีมทีละคนเข้าทีม ผลออกมาดังนี้
| หัวหน้าทีม | สมาชิก |
| --- | --- |
วี: คีตา, ปาร์แมน, พอดี, เนลล์, พรีม, ฟุ้ย และจัสติน
แมนต้า: เคนเน็ธ, เฌอแตม, เฟย์, รันย่า, จินจิน, ตั้น และชูบี้
โดยในการแข่งขันแบบทีมครั้งนี้ โจทย์ในการแข่งขันคือ การทำอาหารสุขภาพเพื่อผู้สูงอายุในรูปแบบ Fine Dining ทั้งสองทีมต้องทำอาหารเพื่อสุขภาพในรูปแบบ Fine Dining เพื่อเสิร์ฟให้แขกรับเชิญซึ่งเป็นดาราอาวุโสจำนวน 30 ท่าน โดยใช้วัตถุดิบในกล่องใบใหญ่เท่านั้นในการทำอาหาร โดยมีเวลาในการทำอาหาร 90 นาที ซึ่งทีมสีแดงได้ทำเป็นเมนู "แซลมอนในสวนเบอร์รี" แซลมอนซูวีดน้ำมันกับตะไคร้ เสิร์ฟพร้อมกับเจลลีเบอร์รี วุ้นเส้นแช่น้ำสตรอว์เบอร์รีราดด้วยน้ำยำ ส่วนทีมสีน้ำเงินได้ทำเป็นเมนู "เฮลท์ตี้ฟินาเล่ (Healthy Finale)" ยำวุ้นเส้นอกไก่ย้อนเวลา ท็อปด้วยคีนัวซอสโยเกิร์ตมะม่วงผักชีลาวคาเวียร์น้ำผึ้ง ผลจากการตัดสิน ทีมสีน้ำเงินได้ 26 คะแนน ขณะที่สีแดงได้เพียง 4 คะแนน ทำให้ทีมสีน้ำเงินเป็นฝ่ายชนะอย่างขาดลอย
ทีมที่ชนะ: ทีมสีนำเงิน
บททดสอบความละเอียดและความแม่นยำ: จากการแข่งขันในรอบบททดสอบภารกิจแบบทีมในครั้งนี้ ทีมสีน้ำเงินเป็นฝ่ายชนะ ส่งผลให้พวกเขาผ่านเข้ารอบทันที ส่วนทีมสีแดงต้องมาเผชิญกับบททดสอบความละเอียดและความแม่นยำ (จาก มาสเตอร์เชฟจูเนียร์ไทยแลนด์ ฤดูกาลที่ 1 ในตอนที่ 11) โดยโจทย์ในครั้งนี้คือ สเต็กเนื้อสันในพร้อมเครื่องเคียง ซึ่งสเต็กเนื้อสันในจะต้องสุกในระดับ Medium Rare นั่นคือเนื้อด้านในมีสีชมพูเกือบทั้งหมด และผิวด้านนอกมีสีน้ำตาลเข้ม น้องๆ ผู้เข้าแข่งขันมีเวลาในการทำอาหารจำนวน 25 นาที และหากเสร็จก่อนเวลาสามารถเสิร์ฟได้ทันที หลังจากกรรมการได้ตรวจเมนูของผู้เข้าแข่งขันแล้ว จินจิน และ เคนเน็ธ เป็น 2 คนที่ต้องออกจากการแข่งขัน เนื่องจากว่าทั้ง 2 คนทำสเต็กออกมาในระดับ Rare ซึ่งผิดโจทย์
ผู้ที่ถูกคัดออก: จินจินและเคนเน็ธ
ข้อมูลการออกอากาศ > ตอนที่ 9 : บททดสอบสุดท้าทาย

ออกอากาศ 17 พฤศจิกายน 2562
การแข่งขันรอบกล่องปริศนา: ในรอบกล่องปริศนา ในกล่องนั้นมีเพียงผ้าปิดตา 1 ชิ้น น้องๆ ผู้เข้าแข่งขันทุกคนต้องปิดตา จากนั้นจะมีเมนูให้ 1 เมนู ผู้เข้าแข่งขันจะต้องชิมและพยายามแยกแยะวัตถุดิบทั้งหมดในอาหาร โดยมีเวลา 5 นาที และหากผู้เข้าแข่งขันแอบดูเมนู จะถูกคัดออกทันที ซึ่งก็พบว่าทุกคนไม่แอบดูเมนูเลย จากนั้นน้องๆ ผู้เข้าแข่งขันต้องทำอาหารให้เหมือนเมนูต้นฉบับมากที่สุด โดยมีเวลาในการทำอาหาร 60 นาที หลังจากคณะกรรมการได้ชิมเมนูของทุกคนแล้ว คีตา, พอดี และชูบี้ เป็นสามคนที่ทำออกมาได้ใกล้เคียงต้นฉบับมากที่สุด และคีตาก็คือผู้ชนะในรอบกล่องปริศนา
ผู้ที่ได้เข้าชิงเป็นจานที่ดีที่สุด: คีตา, พอดี และชูบี้
ผู้ชนะ: คีตา
บททดสอบความละเอียดและความแม่นยำ: จากการที่คีตาเป็นผู้ชนะในรอบกล่องปริศนา จึงได้ผ่านเข้ารอบทันทีโดยไม่ต้องทำการแข่งขันในรอบนี้ ส่วนน้องๆ ผู้เข้าแข่งขันที่เหลือต้องมาเผชิญกับบททดสอบความละเอียดและความแม่นยำ โดยโจทย์ในครั้งนี้คือ เครื่องว่างไทย 3 อย่าง คือ กระทงทอง ถุงทอง และข้าวตังหน้าตั้ง โดยเชฟป้อมได้สอนการทำเครื่องว่างไทย 3 อย่างให้ผู้เข้าแข่งขันได้ดูด้วย จากนั้นน้องๆ ผู้เข้าแข่งขันมีเวลาในการทำเครื่องว่างไทย 60 นาที และทางรายการได้เตรียมวัตถุดิบทั้งหมดไว้ให้ใต้ครัวแล้ว หลังจากที่กรรมการได้ชิมเครื่องว่างไทยของผู้เข้าแข่งขันแล้ว ผู้เข้าแข่งขันที่ทำเครื่องว่างไทยออกมาได้ใกล้เคียงต้นฉบับมากที่สุดคือ พอดี ส่วนผู้เข้าแข่งขัน 3 คนที่ทำอาหารออกมาผิดพลาดมากที่สุดคือ พรีม, ปาร์แมน และจัสติน และผู้ที่ต้องออกจากการแข่งขันคือพรีมและจัสติน
ผู้ชนะ: พอดี
ผู้ที่ตกเป็นสามอันดับอาหารที่ผิดพลาดที่สุด: พรีม, ปาร์แมน และจัสติน
ผู้ที่ถูกคัดออก: พรีมและจัสติน
ข้อมูลการออกอากาศ > ตอนที่ 10 : การทำเมนูสุดสร้างสรรค์จากหมูสับ

ออกอากาศ 24 พฤศจิกายน 2562
บททดสอบทักษะในการทำอาหาร: ในรอบบททดสอบทักษะในการทำอาหาร ในครั้งนี้เป็นการแข่งขันแบบคู่ เนื่องจากพอดีเป็นผู้ชนะในสัปดาห์ที่แล้ว จึงได้สิทธิ์ในการจับคู่ให้น้องๆ ผู้เข้าแข่งขันแต่ละคนได้ โดยพอดีได้จับคู่ให้แมนต้าคู่กับเนลล์, คีตาคู่กับตั้น, ฟุ้ยคู่กับชูบี้, เฟย์คู่กับรันย่า และวีคู่กับปาร์แมน ทำให้พอดีคู่กับเฌอแตมโดยอัตโนมัติ โดยโจทย์ในการแข่งขันในครั้งนี้คือ ปลาหมึกแห้งบด น้องๆ ผู้เข้าแข่งขันแต่ละคู่จะต้องช่วยกันบดปลาหมึกแห้งให้มีความหนา 1 มิลลิเมตร และนำมาวางต่อกันให้ยาวที่สุด เพื่อที่จะได้รับสิทธิพิเศษในรอบต่อไป โดยมีเวลาในการบดปลาหมึกแห้ง 20 นาที หลังจากคณะกรรมการได้ตรวจปลาหมึกแห้งบดของแต่ละคู่แล้ว ผู้ชนะในรอบนี้คือคู่ของเนลล์และแมนต้า
ผู้ชนะ: เนลล์และแมนต้า
บททดสอบความคิดสร้างสรรค์: โจทย์ในการแข่งขันรอบบททดสอบความคิดสร้างสรรค์ คือ การทำเมนูสุดสร้างสรรค์จากหมูสับ และเนื่องจากเนลล์และแมนต้าเป็นผู้ชนะในรอบบททดสอบทักษะในการทำอาหาร จึงได้ผ่านเข้ารอบทันทีโดยไม่ต้องแข่งขันในรอบนี้ และยังสามารถเลือกเนื้อหมู 3 ส่วน คือหมูสันใน หมูสามชั้น และซี่โครงหมู ให้น้องๆ ผู้เข้าแข่งขันคนอื่นๆ นำไปทำหมูสับด้วย ซึ่งทั้งคู่ได้เลือกให้เฟย์, ชูบี้, รันย่า, ตั้น ทำหมูสับจากหมูสันใน, ปาร์แมน, เฌอแตม, วี ทำหมูสับจากหมูสามชั้น และฟุ้ย, พอดี และคีตา ทำหมูสับจากซี่โครงหมู น้องๆ ผู้เข้าแข่งขันมีเวลา 60 นาที ในการทำเมนูสุดสร้างสรรค์จากหมูสับ หลังจากกรรมการได้ชิมอาหารของผู้เข้าแข่งขันแล้ว ผู้เข้าแข่งขันที่ทำอาหารออกมาได้ดีและมีความคิดสร้างสรรค์ที่สุด 2 คน คือ คีตา และ พอดี ส่วนผู้เข้าแข่งขัน 3 คนที่ทำอาหารออกมาผิดพลาดมากที่สุดคือ ฟุ้ย, รันย่า และตั้น และผู้ที่ต้องออกจากการแข่งขันคือฟุ้ยและรันย่า
ผู้ชนะ: คีตา และ พอดี
ผู้ที่ตกเป็นสามอันดับอาหารไม่สร้างสรรค์: ฟุ้ย, รันย่า และตั้น
ผู้ที่ถูกคัดออก: ฟุ้ยและรันย่า
ข้อมูลการออกอากาศ > ตอนที่ 11 : การผสมผสานวัตถุดิบที่ไม่เข้ากันให้ออกมาเป็นเมนูสุดสร้างสรรค์

ออกอากาศ 1 ธันวาคม 2562
การแข่งขันรอบกล่องปริศนา: ในรอบกล่องปริศนาครั้งนี้เป็นครั้งสุดท้ายของซีซั่นที่ 2 โดยโจทย์ในครั้งนี้คือ การผสมผสานวัตถุดิบที่ไม่เข้ากันให้ออกมาเป็นเมนูสุดสร้างสรรค์ โดยในกล่องนั้นมีวัตถุดิบของคาว ประกอบด้วย ปลาเค็ม ตับหมู หอยเชลล์โฮตาเตะ เบคอน และไข่เค็ม และวัตถุดิบของหวาน ประกอบด้วย ช็อกโกแลต เบอร์รี น้ำผึ้ง เมลอน และนมข้นหวาน น้องๆ ผู้เข้าแข่งขันจะต้องผสมวัตถุดิบทั้ง 2 ประเภท และรังสรรค์ออกมาให้เป็นเมนูที่เข้ากันอย่างดีที่สุด ซึ่งในรอบนี้จะมี 1 คนที่ผ่านเข้าสู่รอบรองชนะเลิศ และอีก 1 คนที่ต้องออกจากการแข่งขันทันที โดยมีเวลาในการรังสรรค์เมนู 60 นาที และมีวัตถุดิบเสริมอย่างจำกัดไว้ให้น้องๆ คนละเท่าๆ กันที่ใต้ครัว หลังจากคณะกรรมการได้ชิมอาหารของทุกคนแล้ว คีตาและเนลล์ เป็นสองคนที่ทำเมนูออกมาได้ดี และเนลล์ก็คือผู้ชนะในรอบกล่องปริศนาคนสุดท้ายของซีซั่นนี้ แต่มีอีก 2 คนที่ทำออกมาผิดพลาด คือตั้นและเฌอแตม และผู้ที่ต้องออกจากการแข่งขันคือเฌอแตม
ผู้ที่ได้เข้าชิงเป็นจานที่ดีที่สุด: คีตาและเนลล์
ผู้ชนะ: เนลล์
ผู้ที่ตกเป็นสองอันดับอาหารไม่สร้างสรรค์: ตั้นและเฌอแตม
ผู้ที่ถูกคัดออก: เฌอแตม
บททดสอบความละเอียดและความแม่นยำ: จากการที่เนลล์เป็นผู้ชนะในรอบกล่องปริศนาคนสุดท้ายของซีซั่นนี้ จึงได้ผ่านเข้าสู่รอบรองชนะเลิศทันทีโดยไม่ต้องแข่งขันในรอบนี้ ส่วนน้องๆ อีก 8 คนที่เหลือต้องมาเผชิญกับบททดสอบความละเอียดและความแม่นยำ โดยโจทย์ในครั้งนี้คือ ไส้กรอกพร้อมซอสและเครื่องเคียง โดยที่ผิวด้านนอกของไส้กรอกต้องไม่ปริ ไม่แตก เนื้อด้านในสุกพอดี ไม่ดิบ และมีน้ำหนักรวมไม่ต่ำกว่า 300 กรัม โดยน้องๆ ผู้เข้าแข่งขันสามารถสร้างสรรค์รสชาติของไส้กรอก ซอส และเครื่องเคียงได้ตามที่ต้องการ โดยมีเวลาในการทำไส้กรอกพร้อมซอสและเครื่องเคียงทั้งหมด 45 นาที หลังจากกรรมการได้ตรวจและชิมเมนูของผู้เข้าแข่งขันแล้ว ตั้นและปาร์แมน เป็น 2 คนที่ต้องออกจากการแข่งขัน เนื่องจากว่าทั้ง 2 คนทำไส้กรอกไม่สุก ทำให้กรรมการไม่สามารถรับประทานได้
ผู้ที่ถูกคัดออก: ตั้นและปาร์แมน
ข้อมูลการออกอากาศ > ตอนที่ 12 : การแข่งขันรอบรองชนะเลิศ

ออกอากาศ 8 ธันวาคม 2562
ในรอบรองชนะเลิศนี้ได้แบ่งการแข่งขันออกเป็น 2 รอบ โดยจะมีคนที่ต้องออกจากการแข่งขันรอบละ 2 คน
รอบแรก: ในรอบนี้มีวัตถุดิบหลักคือ ปลาหมึกยักษ์ทาโกะ สุดยอดวัตถุดิบระดับโลกจากประเทศญี่ปุ่น ที่มีราคาแพงที่สุดในโลก แต่มีเนื้อค่อนข้างเหนียว และใช้ทำอาหารได้ไม่หลากหลาย น้องๆ ผู้เข้าแข่งขันจะต้องทำเมนูสุดสร้างสรรค์จากปลาหมึกยักษ์ทาโกะให้ได้ภายในเวลา 60 นาที หลังจากคณะกรรมการได้ชิมอาหารของทุกคนแล้ว เฟย์, พอดี, เนลล์ และชูบี้ เป็นผู้เข้าแข่งขัน 4 คนที่ทำอาหารออกมาผิดพลาดมากที่สุด และผู้ที่ต้องออกจากการแข่งขันคือเนลล์และชูบี้
ผู้ที่ตกเป็นสี่อันดับอาหารไม่สร้างสรรค์: เฟย์, พอดี, เนลล์ และชูบี้
ผู้ที่ถูกคัดออก: เนลล์และชูบี้
รอบที่สอง: ในรอบนี้ น้องๆ ผู้เข้าแข่งขันจะต้องยกระดับเมนูแกงส้มให้ออกมาเป็นเมนูสุดสร้างสรรค์มากที่สุด โดยมีเวลาในการทำอาหาร 60 นาที หลังจากคณะกรรมการได้ชิมอาหารของทุกคนแล้ว ผู้เข้าแข่งขัน 3 คนที่ผ่านเข้าสู่รอบชิงชนะเลิศคือ แมนต้า, วี และคีตา ตามลำดับ และผู้ที่ต้องออกจากการแข่งขันคือเฟย์และพอดี
ผู้ที่ผ่านเข้ารอบชิงชนะเลิศ: แมนต้า, วี และคีตา
ผู้ที่ถูกคัดออก: เฟย์และพอดี
ข้อมูลการออกอากาศ > ตอนที่ 13-14 : การแข่งขันรอบชิงชนะเลิศ

ออกอากาศ 15-22 ธันวาคม 2562
รอบไฟนอล : ผู้เข้าแข่งขันจะต้องรังสรรค์คอร์สอาหารทั้งสาม ได้แก่ อาหารเรียกน้ำย่อย (Appetizers), อาหารจานหลัก (Main Course) และของหวาน (Dessert) โดยผู้ชนะจะได้เป็นมาสเตอร์เชฟจูเนียร์คนต่อไปของประเทศไทย
ผู้ชนะมาสเตอร์เชฟจูเนียร์ไทยแลนด์ ฤดูกาลที่ 2 : แมนต้า
แหล่งข้อมูลอื่น

เว็บไซต์ สถานีโทรทัศน์สีกองทัพบกช่อง 7
| ด ค กมาสเตอร์เชฟไทยแลนด์ |
| --- | --- | --- |
| พิธีกร |  ปิยธิดา มิตรธีรโรจน์  |  |
| กรรมการ |  หม่อมหลวงภาสันต์ สวัสดิวัตน์  หม่อมหลวงขวัญทิพย์ เทวกุล  พงษ์ธวัช เฉลิมกิตติชัย  |  |
| มาสเตอร์เชฟ |  ซีซัน 1  ซีซัน 2  ซีซัน 3  ออล สตาร์ส  ซีซัน 4  ซีซัน 5  ซีซัน 6 (อาหารไทย)  |  |
| มาสเตอร์เชฟจูเนียร์ |  ยุคเดิม  ยุคใหม่ ฤดูกาลที่ 1  ฤดูกาลที่ 2  ฤดูกาลที่ 3  |  |
| เซเลบริตี้ |  ซีซัน 1  ซีซัน 2  ซีซัน 3  |  |
| บทความที่เกี่ยวข้อง |  เฮลิโคเนีย เอช กรุ๊ป  |  |
รายชื่อผลงานเพลงของคิวบ์เอนเตอร์เทนเมนต์

ต่อไปนี้เป็นรายชื่อผลงานของ ค่ายคิวบ์เอนเตอร์เทนเมนต์ ค่ายเพลงสัญชาติเกาหลีใต้
2548

| วันเปิดตัวเพลง | ชื่อเพลง | ศิลปิน | รูปแบบ | ภาษา |
| --- | --- | --- | --- | --- |
| 27 พฤษภาคม 2548 | "Just My Way" | Eddie Shin | อัลบั้มสตูดิโอ, ดิจิทัลดาวน์โหลด | เกาหลี |
2551

| วันเปิดตัวเพลง | ชื่อเพลง | ศิลปิน | รูปแบบ | ภาษา |
| --- | --- | --- | --- | --- |
| 2005 | "Time to Mario" | มาริโอ้ | อัลบั้มสตูดิโอ, ดิจิทัลดาวน์โหลด | เกาหลี |
2552

| วันเปิดตัวเพลง | ชื่อเพลง | ศิลปิน | รูปแบบ | ภาษา |
| --- | --- | --- | --- | --- |
| 2 เมษายน 2552 | "First Episode: A New Hero" | AJ | มินิอัลบั้ม ดิจิทัลดาวน์โหลด | เกาหลี |
| 15 มิถุนายน 2552 | "Hot Issue" | 4Minute | ดิจิทัลดาวน์โหลด | เกาหลี |
| 31 สิงหาคม 2552 | "For Muzik" | 4Minute | มินิอัลบั้ม ดิจิทัลดาวน์โหลด | เกาหลี |
| 14 ตุลาคม  2552 | "Beast Is the B2ST" | BEAST | มินิอัลบั้ม ดิจิทัลดาวน์โหลด | เกาหลี |
2553

| วันปล่อยเพลง | ชื่อเพลง | ศิลปิน | รูปแบบ | ภาษา |
| --- | --- | --- | --- | --- |
| 4 มกราคม 2553 | "Change" | Hyuna | ดิจิทัลดาวน์โหลด | เกาหลี |
| 1 มีนาคม 2553 | "Shock of the New Era" | BEAST | มินิอัลบั้ม ดิจิทัลดาวน์โหลด | เกาหลี |
| 5 พฤษภาคม 2553 | "Muzik" | 4Minute | ซีดีเพลง ดิจิทัลดาวน์โหลด | ญี่ปุ่น |
| 19 พฤษภาคม 2553 | "Hit Your Heart" | 4Minute | มินิอัลบั้ม ดิจิทัลดาวน์โหลด | เกาหลี |
| 14 กรกฎาคม 2553 | "Draw G's First Breath" | G.NA | มินิอัลบั้ม ดิจิทัลดาวน์โหลด | เกาหลี |
| 28 กรกฎาคม 2553 | "I My Me Mine" | 4Minute | ซีดีเพลง ดิจิทัลดาวน์โหลด | ญี่ปุ่น |
| 30 กันยายน 2553 | "Mastermind" | BEAST | มินิอัลบั้ม ดิจิทัลดาวน์โหลด | เกาหลี |
| 27 ตุลาคม 2553 | "First/Dreams Come True" | 4Minute | ซีดีเพลง  ดิจิทัลดาวน์โหลด | ญี่ปุ่น |
| 9 พฤศจิกายน 2553 | "Lights Go On Again" | BEAST | มินิอัลบั้ม ดิจิทัลดาวน์โหลด | เกาหลี |
| 16 พฤศจิกายน 2553 | "1st Mini Album" | Huh Gak | มินิอัลบั้ม ดิจิทัลดาวน์โหลด | เกาหลี |
| 13 ธันวาคม 2553 | "Young Jee 1st Mini Album" | Young Jee | มินิอัลบั้ม ดิจิทัลดาวน์โหลด | เกาหลี |
| 15 ธันวาคม 2553 | "Diamond" | 4Minute | อัลบั้มสตูดิโอ, ดิจิทัลดาวน์โหลด | ญี่ปุ่น |
| 21 ธันวาคม  2553 | "My Story" | BEAST | ดิจิทัลดาวน์โหลด | เกาหลี |
2554

| วันปล่อยเพลง | ชื่อเพลง | ศิลปิน | รูปแบบ | ภาษา |
| --- | --- | --- | --- | --- |
| 18 มกราคม 2554 | "Black & White" | G.NA | อัลบั้มสตูดิโอ, ดิจิทัลดาวน์โหลด | เกาหลี |
| 9 มีนาคม 2554 | "WHY" | 4Minute | ซีดีเพลง ดิจิทัลดาวน์โหลด | ญี่ปุ่น |
| 16 มีนาคม 2554 | "Shock" | BEAST | ซีดีเพลง ดิจิทัลดาวน์โหลด | ญี่ปุ่น |
| 29 มีนาคม 2554 | "Heart to Heart" | 4Minute | ดิจิทัลดาวน์โหลด | เกาหลี |
| 5 เมษายน 2554 | "4Minutes Left" | 4Minute | อัลบั้มสตูดิโอ, ดิจิทัลดาวน์โหลด | เกาหลี |
| 19 เมษายน 2554 | "Seven Springs of A Pink" | A Pink | มินิอัลบั้ม ดิจิทัลดาวน์โหลด | เกาหลี |
| 17 พฤษภาคม 2554 | "Fiction and Fact" | BEAST | อัลบั้มสตูดิโอ, ดิจิทัลดาวน์โหลด | เกาหลี |
| 9 มิถุนายน 2554 | "Sorrowful Heart" | Young Jee | มินิอัลบั้ม ดิจิทัลดาวน์โหลด | เกาหลี |
| 15 มิถุนายน 2554 | "Bad Girl" | BEAST | ซีดีเพลง ดิจิทัลดาวน์โหลด | ญี่ปุ่น |
| 23 มิถุนายน 2554 | "It Girl" | A Pink | ดิจิทัลดาวน์โหลด | เกาหลี |
| 5 กรกฎาคม 2554 | "Bubble Pop!" | Hyuna | มินิอัลบั้ม ดิจิทัลดาวน์โหลด | เกาหลี |
| 10 สิงหาคม 2554 | "So Beast" | BEAST | อัลบั้มสตูดิโอ, ดิจิทัลดาวน์โหลด | ญี่ปุ่น |
| 23 สิงหาคม 2554 | "Top Girl" | G.NA | มินิอัลบั้ม ดิจิทัลดาวน์โหลด | เกาหลี |
| 7 กันยายน 2554 | "Heart to Heart" | 4Minute | ซีดีเพลง ดิจิทัลดาวน์โหลด | ญี่ป่น |
| 16 กันยายน 2554 | "First Story" | Huh Gak | มินิอัลบั้ม ดิจิทัลดาวน์โหลด | เกาหลี |
| 4 พฤศจิกายน 2554 | "United Cube" | 4Minute, Beast, G.NA | อัลบั้มสตูดิโอ, ดิจิทัลดาวน์โหลด | เกาหลี |
| 8 พฤศจิกายน 2554 | "I Told You I Want To Die" | Huh Gak | ดิจิทัลดาวน์โหลด | เกาหลี |
| 22 พฤศจิกายน 2554 | "Snow Pink" | A Pink | มินิอัลบั้ม ดิจิทัลดาวน์โหลด | เกาหลี |
| 1 ธันวาคม 2554 | "Trouble Maker" | Trouble Maker | มินิอัลบั้ม ดิจิทัลดาวน์โหลด | เกาหลี |
| 7 ธันวาคม  2554 | "Ready Go" | 4Minute | ซีดีเพลง ดิจิทัลดาวน์โหลด | ญี่ปุ่น |
| 9 ธันวาคม 2554 | "Whenever You Play That Song" | Huh Gak | ดิจิทัลดาวน์โหลด | เกาหลี |
2555

| วันปล่อยเพลง | ชื่อเพลง | ศิลปิน | รูปแบบ | ภาษา |
| --- | --- | --- | --- | --- |
| 3 กุมภาพันธ์ 2555 | "Message" | มาริโอ้ | ซีดีเพลง ดิจิทัลดาวน์โหลด | เกาหลี |
| 21 มีนาคม 2555 | "Insane" | BtoB | ดิจิทัลดาวน์โหลด | เกาหลี |
| 3 เมษายน 2555 | "Born to Beat" | BtoB | มินิอัลบั้ม ดิจิทัลดาวน์โหลด | เกาหลี |
| 3 เมษายน 2555 | "Lacrimoso" | Huh Gak | มินิอัลบั้ม ดิจิทัลดาวน์โหลด | เกาหลี |
| 9 เมษายน 2555 | "Volume Up" | 4Minute | มินิอัลบั้ม ดิจิทัลดาวน์โหลด | เกาหลี |
| 19 เมษายน 2555 | "April 19th" | A Pink | ดิจิทัลดาวน์โหลด | เกาหลี |
| 3 พฤษภาคม 2555 | "Father" | BtoB | ดิจิทัลดาวน์โหลด | เกาหลี |
| 9 พฤษภาคม 2555 | "Une Année" | A Pink | อัลบั้มสตูดิโอ, ดิจิทัลดาวน์โหลด | เกาหลี |
| 22 พฤษภาคม 2555 | "Bloom" | G.NA | มินิอัลบั้ม ดิจิทัลดาวน์โหลด | เกาหลี |
| 23 พฤษภาคม 2555 | "Born To Beat (Asia Special Edition)" | BtoB | มินิอัลบั้ม ดิจิทัลดาวน์โหลด | เกาหลี |
| 6 กรกฎาคม 2555 | "Bubibu" | A Pink | ดิจิทัลดาวน์โหลด | เกาหลี |
| 22 กรกฎาคม 2555 | "Midnight Sun" | BEAST | มินิอัลบั้ม ดิจิทัลดาวน์โหลด | เกาหลี |
| 1 สิงหาคม 2555 | "MayDay" | Mario | ซีดีเพลง ดิจิทัลดาวน์โหลด | เกาหลี |
| 22 สิงหาคม 2555 | "Love Tension" | 4Minute | ซีดีเพลง ดิจิทัลดาวน์โหลด | ญี่ปุ่น |
| 12 กันยายน 2555 | "Press Play" | BtoB | มินิอัลบั้ม ดิจิทัลดาวน์โหลด | เกาหลี |
| 21กันยายน 2555 | "Qui" | G.NA | ดิจิทัลดาวน์โหลด | อังกฤษ |
| 26 กันยายน 2555 | "Best of 4Minute" | 4Minute | อัลบั้มสะสม | ญี่ปุ่น |
| 17 ตุลาคม 2555 | "Midnight" | BEAST | ซีดีเพลง ดิจิทัลดาวน์โหลด | ญี่ปุ่น |
| 21 ตุลาคม 2555 | "Melting" | Hyuna | มินิอัลบั้ม ดิจิทัลดาวน์โหลด | เกาหลี |
| 7 พฤศจิกายน 2555 | "The Next Big Thing" | Roh Ji Hoon | มินิอัลบั้ม ดิจิทัลดาวน์โหลด | เกาหลี |
| 26 พฤศจิกายน 2555 | "The First Collage" | Yoseob | มินิอัลบั้ม ดิจิทัลดาวน์โหลด | เกาหลี |
2556

| วันปล่อยเพลง | ชื่อเพลง | ศิลปิน | ประเภท | ภาษา |
| --- | --- | --- | --- | --- |
| 17 มกราคม 2556 | "Harvest Moon" | 2YOON | มินิอัลบั้ม ดิจิทัลดาวน์โหลด | เกาหลี |
| 5 กุมภาพันธ์ 2556 | "Little Giant" | Huh Gak | Studio Album, Digital Download | เกาหลี |
| 14 มีนาคม 2013 | "Beautiful Kisses" | G.NA | Mini Album, Digital download | เกาหลี |
| March 14, 2013 | "Sadness" | M4M | Digital download | จีน |
| April 10, 2013 | "Second Confession" | BtoB | Digital download | เกาหลี |
| April 14, 2013 | "Fashion City" | Jun Guk Gu | Digital download | เกาหลี |
| April 25, 2013 | "Name Is 4Minute" | 4Minute | Mini Album, Digital download | เกาหลี |
| April 30, 2013 | "Perfume" | Yoseob, Cube Girls | Digital download | Korean |
| May 15, 2013 | "The First Collage" | Yoseob | Mini Album, Digital download | ญี่ปุ่น |
| May 17, 2013 | "Mystical Formula" | M4M | Mini Album, Digital download | จีน |
| May 29, 2013 | "Will You Be Okay?" | BEAST | Digital download | เกาหลี |
| May 31, 2013 | "Short Hair" | Huh Gak & Eunji | Digital download | เกาหลี |
| June 15, 2013 | "I'm Sorry" | Beast | Digital download | เกาหลี |
| June 28, 2013 | "Is It Poppin'?" | 4Minute | Digital download | เกาหลี |
| July 5, 2013 | "Secret Garden" | A Pink | Mini Album, Digital download | เกาหลี |
| July 19, 2013 | "Hard to Love, How to Love" | Beast | Studio album, Digital download | เกาหลี |
| September 9, 2013 | "Thriller" | BtoB | Mini Album, Digital download | เกาหลี |
| October 16, 2013 | "Right There" | Shin Ji-hoon | Digital download | เกาหลี |
| TBA | "Chemistry" | Trouble Maker | Mini Album, Digital download | เกาหลี |
| TBA | "TBA" | Cube Girls | Digital download | เกาหลี |